recursal/SuperWikiNEXT-32B huggingface dataset:
**Գեորգի Գեորգիի Սարգսյանց** (մարտի 16, 1934(1934-03-16), Մոսկվա, ԽՍՀՄ - մայիսի 5, 2011(2011-05-05), Մոսկվա, Ռուսաստան), հայկական ծագմամբ ռուսաստանաբնակ մարզական լրագրող և հեռուստամեկնաբան, որը հայտնի է «Футбольное обозрение» հաղորդման, մարզական խոշորագույն իրադարձությունների հեռուստատեսային ու ռադիոմեկնաբանությունների շնորհիվ։ Ռուսաստանի Դաշնության մշակույթի վաստակավոր գործիչ։

Կենսագրություն
--------------

Գեորգի Սարգսյանցը ծնվել է 1934 թվականի մարտի 16-ին Մոսկվայում։ Սովորել է Մոսկվայի միջազգային հարաբերությունների պետական ինստիտուտում։ 1954 թվականին Արևելագիտության ինստիտուտի և Մոսկվայի միջազգային հարաբերությունների պետական ինստիտուտի միավորումից հետո տեղափոխվել է Լենինգրադի պետական համալսարանի բանասիրական ֆակուլտետի լրագրության բաժին։

Առաջին աշխատանքային փորձերը կատարել է «Батумский рабочий», «Москва — Волга» թերթերում, Մոսկվայի անվան ջրանցքի տպագիր օրգանում, «Физкультура и спорт» ամսագրում։ ԽՍՀՄ պետական հեռուստառադիոյում աշխատել է 1959 թվականից։ Եղել է մեկնաբան, որ վարել է բռնցքամարտին, ֆուտբոլին, գեղասահքին նվիրված ռեպորտաժներ։ 1960 թվականին առաջին անգամ որպես մեկնաբան եթերում վարել է Ֆիզկուլտուրնիկի օրվան նվիրված շքերթը։

Վարել է թեմատիկ ակնարկներ «Время» հաղորդման շրջանակնրում, «Գոլեր, միավորներ, վայրկյաններ» (ռուս.՝ «Голы, очки, секунды»), «Футбольное обозрение» հաղորդումները։ Մեկնաբանել է 15 Օլիմպիական խաղեր, ֆուտբոլի աշխարհի և Եվրոպայի ավելի քան 30 առաջնություններ, ինչպես նաև բռնցքամարտի, ծանրամարտի, բիաթլոնի և գեղասահքի մրցաշարեր։ Դարձել է առաջին սպորտային մեկնաբանը, որ արժանացել է Ռուսաստանի մշակույթի վաստակավոր գործչի կոչում։ Հետագայում աշխատել է որպես հեռուստատեսային մեկնաբան «Եվրոսպորտ-Ռուսաստան» ալիքում։ 1990-ական թվականների վերջին և 2000-ական թվականների սկզբին Առաջին ալիքում աշխատել է որպես հեռուստահեռարձակումների մեկնեբան իր գործընկերների հիվանդության կամ մայրաքաղաքից նրանց բացակայության դեպքում։

Գեորգի Սարգսյանցը մահացել է 2011 թվականի մայիսի 5-ին՝ երկարատև հիվանդությունից հետո, Մոսկվայի Բոտկինի անվան հիվանդանոցում։ Թաղվել է Նովոդևիչյան գերեզմանատանը։

Ծանոթագրություններ
------------------

1. ↑  Умер Георгий Саркисьянц
2. ↑  Георгий Саркисьянц: «Мне дважды звонил Брежнев»
3. ↑  Георгий Саркисьянц: Я брал интервью у Чарли Чаплина
4. ↑  Умер спортивный комментатор Георгий Саркисьянц
5. ↑  "Георгий Саркисьянц на сайте Спортивный некрополь". Արխիվացված է the original 2012 թ․ նոյեմբերի 30-ին. Retrieved 2019 թ․ մարտի 2. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Прощание с Георгием Саркисьянцем
* Георгий Саркисьянц: Счастливая жизнь. Интервью с дочерью Саркисьянца Анной и внуком Рубеном
* Мамулов С. С. Удивительный народ из страны чудес. — Кн. 4. — М. 2005.
* Григорян А.Г. Стон Саркисьянца, как гол Маркарова, стал символом нашего футбола. - Газета «Урарту» - №28 2002 г.
**Գալուստ Գյուլբենկյանի կիսանդրի**, գտնվում է Երևանի Արաբկիր համայնքում՝ Գյուլբենկյան-Խաչատրյան փողոցների խաչմերուկի հարակից տարածքում։

Պատմություն
-----------

Հայ մեծ բարերար Գալուստ Գյուլբենկյանի կիսանդրին տեղադրվել է 2014 թվականի հոկտեմբերի 4-ին։ Հուշարձանի բացման հանդիսությանը մասնակցել են Երևանի քաղաքապետ Տարոն Մարգարյանը, Արաբկիր վարչական շրջանի ղեկավար Հրայր Անտոնյանը, «Գեղագիտության ազգային կենտրոն» ՊՓԲԸ գլխավոր տնօրեն, ճարտարապետ Լևոն Իգիթյանը, կիսանդրու հեղինակ, քանդակագործ Գարեգին Դավթյանը, ՀՀ սփյուռքի նախարարի խորհրդական Ստեփան Պետրոսյանը, նախարարության աշխատակազմի համահայկական, միջազգային և եկեղեցական կառույցների հետ կապերի վարչության պետ Կամո Սարգսյանը, պետական և տեղական ինքնակառավարման մարմինների ներկայացուցիչներ, մշակութային գործիչներ, համայնքի ներկայացուցիչներ։

ՀՀ սփյուռքի նախարարության նախաձեռնությամբ 2012 թվականին Երևանի Օղակաձև զբոսայգու 4-րդ հատվածում հիմնվել է «Հայ բարերարների ճեմուղի», որտեղ տեղադրված են Պողոս Նուբարի, Ալեքսանդր Մանթաշյանցի, Ալեք Մանուկյանի, Միքայել Արամյանցի, Հովհաննես Լազարյանի, Գալուստ Գյուլբենկյանի հուշարձանները, ինչպես նաև բարերարության հավաքական կերպարը խորհրդանշող հուշակոթողը։

Հեղինակ
-------

* Քանդակագործ՝ Գարեգին Դավթյան

Պատկերասրահ
-----------

* 
* 
* 
* 
*

Տես նաև
-------

* Հայ բարերարների ճեմուղի

Ծանոթագրություններ
------------------

1. ↑  "Երևանում բացվեց Գալուստ Գյուլբենկյանի կիսանդրին". Արխիվացված է the original 2016 թ․ մարտի 5-ին. Retrieved 2014 թ․ նոյեմբերի 5.

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Գալուստ Գյուլբենկյանի կիսանդրի (Երևան)** կատեգորիայում։ |
Անվան այլ կիրառումների համար տե՛ս՝ Սերաֆիմովիչի փողոց (այլ կիրառումներ)

**Սերաֆիմովիչի փողոց** (ռուս.՝ Улица Серафимовича), փողոց Ռուսաստանի Ռոստովի մարզի Նովոշախտինսկ քաղաքի Սամբեկ ավանում։ Անվանվել է ռուս խորհրդային գրող Ալեքսանդր Սերաֆիմովիչի (1863-1949) պատվին։ Սկիզբ է առնում Էստոնսկայա փողոցից և ավարտվում Վոստոչնայա փողոցի հետ հատումով։ Երկարությունը 320 մետր է։

Նկարագրություն
--------------

Նովոշախտինսկ քաղաքի Սերաֆիմովիչի փողոցը գտնվում է Սամբեկ ավանում։ Այն սկսվում է Էստոնսկայա փողոցից և ավարտվում Վոստոչնայա փողոցի հետ հատումով։ Կարճ փողոց է. երկարությունն ընդամենը 320 մետր է։ Փողոցում կա համարակալված 27 շինություն։

Սերաֆիմովիչի փողոցի փոստային դասիչն է՝ 346934։

Փողոցն անվանվել է ռուս խորհրդային գրող Ալեքսանդր Սերաֆիմովիչ Սերաֆիմովիչի (1863-1949) պատվին։ Սերաֆիմովիչի իսկական ազգանունը Պոպով էր։ Որպես «Պրավդա» թերթի զինթղթակից նա եղել է 1918-1920 թվականների Ռուսաստանի քաղաքացիական պատերազմի ռազմաճակատներում։ Նրա «Երկաթե հեղեղ» (1924 թվական, հայերեն հրատարակվել է 1927 թվականին) վեպը խորհրդային գրականության դասական ստեղծագործություններից է, որի հիմքում Թամանյան բանակի հերոսական արշավանքն է (1918 թվական)։ Հայրենական մեծ պատերազմի տարիներին կրկին եղել է ռազմաճակատում, զբաղվել հրապարակախոսությամբ։ ԽՍՀՄ պետական (Ստալինյան) մրցանակի դափնեկիր է (1943 թվական)։

Ծանոթագրություններ
------------------

1. ↑  "Հայկական Սովետական Հանրագիտարան, հ. 10, էջ 330".
2. ↑  "Сайт города Серафимович и о писателе А. С. Серафимовиче". Արխիվացված է the original 2012 թ․ հոկտեմբերի 20-ին. Retrieved 2019 թ․ սեպտեմբերի 30. `{{cite web}}`: Cite has empty unknown parameter: `|dead-url=` (help)

Աղբյուրներ
----------

* Улица Серафимовича в Новошахтинске
* Подробная карта Улица Серафимовича, город Новошахтинск со спутника с номерами домов, индекс и маршруты, Яндекс, Гугл карты

Արտաքին հղումներ
----------------

* г. Новошахтинск, Улица Серафимовича
*«Այն քո մտածածից հեռու է կրակում»*, Ջոն Նոթի հակամիլիտարիստական պատկեր, առաջին անգամ հրապարակվել է 1918 թվականի մարտին
**Բռնությունը ծնում է բռնություն** (կամ **ատելությունը ծնում է ատելություն**), արտահայտություն, որը նշանակում է, որ բռնություն ներառող պահվածքը ի պատասխան նպաստում է այլ այդպիսի պահավածքների առաջացմանը։ Արտահայտությունը կիրառվում է 1830-ական թվականներից ի վեր։

*«Բռնությունը ծնում է բռնություն»* արտահայտությունը նկարագրվում է Մատթեոսի Ավետարանում (26:52)։ Հատվածում նկարագրվում է մի առաքյալ (Հովհաննեսի Ավետարանում նույնացվում է Պետրոս առաքյալի հետ), որը հանում է սուրը, որպեսզի պաշտպանի Հիսուսին ձերբակալությունից, սակայն այն նորից պատյանը դնելու ցուցում է ստանում։

> «Սուրդ տե՛ղը դիր,- նրան ասում է Հիսուսը,- որովհետև բոլոր սուր վերցնողները սրով կկորչեն»։
> 
>

Օգտագործում
-----------

Արտահայտությունը իր պայքարի ժամանակ օգտագործել է նաև Մարտին Լյութեր Քինգը (1929–1968)։

> Ատելությունը ծնում է ատելություն. բռնությունը ծնում է բռնություն. կոպտությունը ավելի մեծ կոպտություն է ծնում։ Մենք պետք է ատելության ուժերին հանդիպենք սիրո ուժով... Մեր նպատակը երբեք չպետք է լինի հաղթել կամ նվաստացնել սպիտակամոթ մարդուն, այլ նվաճել նրա բարեկամությունը և ըմբռնումը։
> 
> 

Արցախյան հիմնախնդրի կարգավորման վերաբերյալ 2017 թվականին ԵԱՀԿ Մինսկի խմբի համանախագահները տարածել են հետևյալ հայտարարությունը․

> «Բռնությունը ծնում է բռնություն, ուրիշ ոչինչ։ Միակ ընդունելի և մարդկային ուղին այս երկարատև հակամարտությունը լուծելու համար վերադառնալն է բանակցությունների սեղան»։
> 
>

Ծանոթագրություններ
------------------

1. ↑  ""Violence begets violence" (1834)". *The Times*. 1834 թ․ նոյեմբերի 4. p. 2. Retrieved 2017 թ․ մայիսի 23.
2. ↑  "Matthew 26:52 Commentary - John Gill's Exposition of the Bible". *Bible Study Tools*.
3. ↑  "Matthew Henry Commentary on the Whole Bible (Complete)". *www.biblestudytools.com*.
4. ↑  "Matthew 26:52 Commentaries: Then Jesus said to him, "Put your sword back into its place; for all those who take up the sword shall perish by the sword". *biblehub.com*.
5. ↑  Matthew 26:52, New International Version.
6. ↑  "Struggle for Equality: Quotes From Martin Luther King, Jr". *Scholastic Inc*. January 2011. Արխիվացված է the original 2011 թ․ հունվարի 22-ին. Retrieved 2011 թ․ հունվարի 31.
7. ↑  Մարտին Լյութեր, Քինգ Կրտսեր; Carson, CLayborn (2010). *Stride Toward Freedom: The Montgomery Story*. pp. 256 (p. 74). 0-8070-0069-8
8. ↑  "Dr. Martin Luther King Jr. Community Celebration - Quotes". *www.mlk.wsu.edu*. 2011 թ․ հունվարի 30. Արխիվացված է the original 2012 թ․ հոկտեմբերի 6-ին. Retrieved 2020 թ․ հունիսի 25.
9. ↑  Martin Luther King Jr. (1967). *Where Do We Go from Here: Chaos or Community?*. p. 67.
10. ↑  Բռնությունը բռնություն է ծնում. ԵԱՀԿ Մինսկի խմբի հայտարարությունը, a1plus.am
11. ↑  Statement by the Co-Chairs of the OSCE Minsk Group, osce.org
12. ↑  Բռնությունը բռնություն է ծնում. ԵԱՀԿ Մինսկի խումբը՝ երեկվա միջադեպի մասին, armtimes.com
**Սերբիայի ազգային և համալսարանական գրադարան** (սերբ.՝ Народна и универзитетска библиотека Републике Српске), ազգային գրադարան Սերբիայում։ Գտնվում է Բանյա Լուկայի Եվրեյական 30 հասցեում։ Ընդգրկված է Բանյա Լուկայի համալսարանի կազմում։ Սերբիայի գրադարանավարների միության հավաքատեղին է։

Պատմություն
-----------

Բանյա Լուկայում գրադարան ստեղծելու անհրաժեշտությունն ի հայտ է եկել վաղուց, քանի որ մինչև 1935 թվականը քաղաքում ոչ մի նման հաստատություն չի եղել։ Գրադարան հիմնելու որոշումը տրվել է Վրբասկայա Բանովինայի վարչակազմի և տեղական խորհրդի կողմից։ Գրադարանի պաշտոնական բացումը տեղի է ունեցել 1936 թվականի ապրիլի 26-ին և կոչվել է թագավոր Պետրոս I Մեծի անունով։ Հաստատությունը մի քանի անգամ անվանափոխվել է. 1980-1999 թվականներին կոչվել է հայտնի սերբ գրող և դրամատուրգ Պետար Կոչիչի անունով։ Սերբիայի կառավարության 1999 թվականի դեկտեմբեր 7-ի որոշմամբ կոչվել է Սերբիայի ազգային և համալսարանական գրադարան։

2012 թվականի ապրիլին համագործակցության պայմանագիր է ստորագրվել Սերբիայի ազգային գրադարանի հետ։ Համաձայն պայմանագրի՝ հաստատությունը պարտավորվում է ապահովել Սերբիայի մշակութային և հոգևոր ժառանգության պահպանումը.

Գործունեություն, կառուցվածք
---------------------------

Գրադարանի նպատակն է հավաքել, մշակել, պահպանել և օգտագործել սերբ ժողովրդի համար արժեք ներկայացնող արձանագրված կամ տպագիր նյութերը՝ անկախ դրանց ծագումից։ Կազմակերպության գործունեությունն ուղղված է Սերբիայում պահպանելու մշակութային ժառանգությունը և ազգային ինքնության հաստատումը։

Գրադարանը բաժանված է մի քանի մասնագիտական բաժինների, այդ թվում՝

* հասարակայնության հետ կապերի և հրատարակչության բաժին
* թվայնացման կենտրոն
* մատենագիտական հնագիտական բաժին
* մասնագիտացված ընթերցասրահներ
* պարբերականների բաժին
* մանկական գրքերի բաժին
* գրադարանային նյութերի ձեռքբերման և վերամշակման բաժին

2012 թվականին Մոսկվայում Սերբիայի պատվիրակության աջակցությամբ գրադարանում բացվել է «Ռուսական աշխարհ» կենտրոնը, որտեղ կազմակերպվում են ռուսաց լեզվի դասընթացներ երեխաների և մեծահասակների համար, գործում է ռուսական կինոյի երկրպագուների ակումբ, որի շրջանակներում կազմակերպվում են հայտնի խորհրդային և ռուս ռեժիսորների ֆիլմերի ցուցադրություններ։

Ֆիլատելիա
---------

2011 թվականի մայիսի 17-ին սերբական փոստը գրադարանի 75-ամյակի առթիվ թողարկել է շուրջ 15.000 օրինակ նամականիշ՝ «Սերբիայի ազգային և համալսարանական գրադարնի 75-ամյակը»։

Ծանոթագրություններ
------------------

1. ↑  "НУБ РС и Народна библитека Србије јачају сарадњу" (in ср). Радио-телевизија Републике Српске. 2012 թ․ ապրիլի 26. Retrieved 2012 թ․ ապրիլի 27.`{{cite web}}`: CS1 սպաս․ չճանաչված լեզու (link)
2. ↑  "Первое выступление русского хора в Баня-Луке". Россия, Сербия, славянский мир. 2014 թ․ հունվարի 5. Retrieved 2016 թ․ մարտի 23.
3. ↑  Наташа Палавестра (2015 թ․ դեկտեմբերի 24). "Балканская русистика". Литературная газета. Retrieved 2016 թ․ մարտի 23.
4. ↑  "Промовисана поштанска марка НУБ-а РС". РТРС. 17. 5. 2011.
**Սամսոն Խաչատրյան** (փետրվարի 2, 1960(1960-02-02) կամ փետրվարի 15, 1960(1960-02-15), Կիրովական, Հայկական ԽՍՀ, ԽՍՀՄ), խորհրդային բռնցքամարտիկ, ԽՍՀՄ հնգակի չեմպիոն (1979-1983), Եվրոպայի չեմպիոն (1985), 1986 թվականի «Բարի Կամքի խաղեր»-ի արծաթե մեդալակիր։ ԽՍՀՄ սպորտի միջազգային կարգի վարպետ (1979)։ Մարզական կարիերայի ընթացքում տարբեր մակարդակներում անցկացրել է 202 մենամարտ, որոնցից 186-ում հաղթել է։

Կենսագրություն
--------------

Սամսոն Խաչատրյանը ծնվել է 1960 թվականի փետրվարի 2-ին Կիրովականում (ներկայումս՝ Վանաձոր)։ Սկսել է զբաղվել բռնցքամարտով 14 տարեկանից՝ Սուրեն Միրզոյանի ղեկավարությամբ։ 1978 թվականին դարձել է ԽՍՀՄ չեմպիոն և Եվրոպայի երիտասարդների չեմպիոն։ 1979-1983 թվականներին հաղթել է ԽՍՀՄ մեծահասակների առաջնություններում ամենաթեթև (1979, 1980, 1982) և թեթևագույն (1981, 1983) քաշային կարգերում։ 1979 թվականից հանդես է եկել ԽՍՀՄ ազգային հավաքականի կազմում։ 1980 թվականին մասնակցել է Մոսկվայի Օլիմպիական խաղերին, 1981 թվականին դարձել աշխարհի գավաթի եզրափակչի մասնակից։ Հետագայում մի քանի տարի շարունակ, չնայած ԽՍՀՄ առաջնություններում բարձր արդյունքներին, ԽՍՀՄ հավաքականի մարզչական շտաբը թիմի կազմում չէր ընդգրկվում հիմնական միջազգային մրցումներում։ Միայն 1985 թվականին նրան հնարավորություն տրվեց հանդես գալ Բուդապեշտում կայանալիք Եվրոպայի առաջնությունում, և նա իր մարզական կարիերայում հասավ առավելագույն հաջողության՝ նվաճելով Եվրոպայի չեմպիոնի կոչումը։ 1986 թվականին մասնակցել է «Բարի Կամքի խաղեր»-ին և հասել եզրափակիչ։

1988 թվականին ղարաբաղյան հակամարտության սկսվելուց հետո ավարտել է մարզական կարիերան և ստեղծել կամավորական ջոկատ, որը մասնակցել է հայ-ադրբեջանական սահմանի հյուսիսային հատվածի պաշտպանությանը։ 1990 թվականների վերջին և 2000 թվականների սկզբին աշխատել է Լոռու մարզի մաքսանենգության դեմ պայքարի վարչությունում։

2007 թվականից զբաղվում է քաղաքական գործունեությամբ։ Անդամակցելով Հայ ազգային կոնգրեսին՝ ակտիվորեն մասնակցել է այդ ընդդիմադիր միավորման բողոքի ակցիաներին, ինչի կապակցությամբ հետապնդումների է ենթարկվել։ 2011 թվականի մարտին ձերբակալվել էր ՀԱԿ հանրահավաքներից մեկի ժամանակ ոստիկանության հետ ցուցարարների բախումների ժամանակ իշխանության ներկայացուցչի նկատմամբ ուժ կիրառելու մեղադրանքով։ Ինքը՝ Խաչատրյանը, հրաժարվել է իրեն մեղավոր ճանաչել և պնդել է, որ միայն փորձել է քաղաքացիական հագուստով մարդկանցից պաշտպանել մի շարք կանանց։ Այնուամենայնիվ, դատարանը նրան մեղավոր է ճանաչել և դատապարտել մեկ տարվա պայմանական ազատազրկման։ 2011 թվականից մտնում է «Շրջադարձ» կուսակցության քաղաքական խորհրդի մեջ։

Ընտանիք
-------

Արթուր Խաչատրյան (ծնվել է 1983 թվականին), եղբորորդին, հայ բռնցքամարտիկ, Հայաստանի կրկնակի չեմպիոն (2010, 2012), Եվրոպայի առաջնության մրցանակակիր՝ (2010) կիսածանր քաշային կարգում։

Ծանոթագրություններ
------------------

1. ↑  "Самсон Хачатрян вышел на свободу". Արխիվացված է the original 2016 թ․ մարտի 4-ին. Retrieved 2021 թ․ մարտի 4. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  В Армении появилась новая политическая партия «Поворот»

Արտաքին հղումներ
----------------

* Archived 2011-03-17 at the Wayback Machine.
* Интервью Самсона Хачатряна сайту Федерации бокса России

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | ՀԳՀԳ: 18225 |

 |
**Մուրհակի հաշվառում**, մուրհակատիրոջ կողմից մուրհակի փոխանցումը բանկին` պարտատոմսի գումարը մինչև սահմանված ժամկետը ստանալու համար։ Մուրհակի հաշվառման համար բանկը գանձում է միջնորդավճար` մուրհակի գումարի տոկոսի տեսքով։ Այդ տոկոսը կոչվում է զեղչի տոկոսադրույք կամ զեղչի տոկոս կամ դիսկոնտ։ Այլ կերպ ասած` պարտատոմսի հաշվառումը բանկի կողմից պարտատոմսի գնումն է դրա գումարից ցածր գնով, դիսկոնտով։

Զեղչի դրույքաչափը կախված է պարտատոմսի որակից ու մարման ժամկետից և որոշվում է մուրհակատիրոջ և բանկի միջև կնքված պայմանագրում։ Զեղչի տոկոսադրույքի չափի վրա ազդում է բանկի կողմից տրամադրվող վարկերի տոկոսադրույքի չափը։

Մուրհակների համար, որոնցում նշվում է պարտքի ֆիքսված գումարը` առանց տոկոսների հաշվեգրման, զեղչի արժեքը որոշվում է հետևյալ բանաձևով.

{\displaystyle D={\frac {B\cdot T\cdot I}{100\cdot 360}}}

որտեղ`

{\displaystyle D}-ն դիսկոնտի գումարն է,
{\displaystyle B}-ն պարտատոմսի գումարն է,
{\displaystyle T}-ն պարտատոմսի մարման ամսաթվին նախորդող օրերի քանակն է,
{\displaystyle I}-ը` բանկի զեղչի տոկոսադրույքը։
Բանկերը հաշվի են առնում հեղինակավոր ընկերությունների պարտավորություններ պարունակող պարտատոմսերը, որոնց վճարունակությունը կասկած չի հարուցում (այսպես կոչված` առաջին կարգի օրինագծեր)։ Եթե պարտատոմսը երաշխավորված է խոշոր բանկի կողմից, ապա այն հաշվառվում է ավելի ցածր տոկոսադրույքով, քան առևտրային կամ արդյունաբերական ընկերությունների պարտատոմսերը, որոնք չունեն բանկային երաշխիք (բանկային ավալ)։ Փոքր և ֆինանսապես թույլ ընկերությունների պարտավորություններով մուրհակները բանկերի կողմից չեն ընդունվում հաշվապահական հաշվառման համար կամ հաշվառվում են սովորականից տարբեր, խիստ ուռճացված տոկոսադրույքներով։

Ծանոթագրություններ
------------------

1. 1 2  Учет векселя // Словарь финансовых терминов.
2. 1 2  *Берзон Н. И. и др.* Учёт векселей // Фондовый рынок / Под ред. проф. Н. И. Берзона. — Учебное пособие для вузов экономического профиля. — М.: Вита-Пресс, 1998. — С. 113—116. — 397 с. — ISBN 5-7755-0057-1 "Արխիվացված պատճենը" (PDF). Արխիվացված է the original (PDF) 2014 թ․ մայիսի 27-ին. Retrieved 2023 թ․ ապրիլի 29. `{{cite web}}`: Cite has empty unknown parameter: `|dead-url=` (help)

Գրականություն
-------------

* *Чехов А. П.* Задача. / в кн.: *А. П. Чехов*. Сочинения в 18 томах // Полное собрание сочинений и писем в 30 томах. — М.: Наука, 1976. — Т. 6. [Рассказы], 1887. — С. 353—359.
**Սալմիյարվի** (նորվ.՝ Svanevatn), լիճ Նորվեգիայի և Ռուսաստանի սահմանին՝ Պացոկի գետի հովիտում։ Վարչատարածքային առումով ընդգրկված է Մուրմանսկի մարզում (ՌԴ) և Սյոր-Վարանգեր կոմունայում (Նորվ.): Ունի 32,51 կմ², որից 23,12 կմ²-ը ՌԴ-ում։ Գտնվում է ծովի մակարդակից 21 մ բարձրության վրա։ Հանդիսանում է Սկուգֆոսի ՀԷԿ-ի վերին ջրասնուցիչը։

Սալմիյարվի լիճը Բարենցի ծովի ջրահավաք ավազանի մաս է կազմում, որին միանում է Պացոկի գետի միջոցով։ Ջրահավաքում հիմնականում տեղի է ունենում ձնահոսքերի և անձրևաջրերի միջոցով։ Ափի ռելիեֆը բարձրադիր է, որի կենտրոնական մասում հստակ ընդգծված է Հարյունվարա լեռը։ Անտառային շերտը հիմնականում կազմված է կեչու և սոճու ծառերից։ Լճում առկա են մի քանի կղզյակներ, որոնցից ամենամեծն է Լիտլե-Սկուգեն։ Սալմիյարվի Պացոկի գետի միջոցով գետն ի վեր միանում է Սկուգվաթն լճին, իսկ գետն ի վար, Բերնսուդ և Թրոնգսուդն նեղուցների միջոցով Կոնտիոյարվի լճին։ Լճի հյուսիսարևմտյան մասում հստակ ընդգծված է Սվանվիկա ծոցը։

Լճի ափին տեղակայված են նորվեգական Բերնեբյուկտ, Հովլանդ, Բերկլուն, Սվանվիկ, Լանգնես և այլ բնակավայրեր։ Ռուսական կողմում է գտնվում Սալմիյարվի գյուղը։ Արևելյան ափով անցնում է ռուսական P10 ավտոմայրուղիննորվեգական 885 ավտոմայրուղուն զուգահեռ։

Լճի ամենահին անվանումը *Øvre Klostervann* է, ինչը թարգմանաբար նշանակում է *«Վերին վանքային լիճ»*։ Ընդհուպ մինչև Երկրորդ համաշխարհային պատերազմը օգտագործվում էր *Čoalme-jau’re*, որը թարգմանաբար նշանակում է *«Լիճ-մակընթացություն»*։ Պատերազմից հետո լճի արևմտյան ափը բնակեցվեց ֆիններով և այն ստացավ իր ներկա պաշտոնական անվանումը։ Նորվեգական անվանումն է *Svanevatn*, ինչը նշանակում է *«Կարապի լիճ»*։

Ծանոթագրություններ
------------------

1. ↑  "Նորվեգիայի և Ռուսաստանի սահմանի քարտեզ, կորդ. 146—156". Արխիվացված է the original 2007 թ․ օգոստոսի 14-ին. Retrieved 2016 թ․ նոյեմբերի 15.
2. 1 2  «Svanevatn». Faktaark. Kartverket. Besøkt 27. oktober 2016.
3. 1 2  «Norgeskart». Kartverket. Besøkt 7. januar 2016.
4. ↑  Этимология Сальмиярви

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · ГВР |

 |
Անվան այլ կիրառումների համար տե՛ս՝ Սեմենովկա (այլ կիրառումներ)

**Սեմենովկա** (ռուս.՝ Семеновка), գետ Ռուսաստանում, հոսում է Սանչուրսկի շրջանում, Կիրովի մարզում։ Գետաբերանը տեղակայված է Յումա գետի ձախ ափին՝ 52 կմ հեռավորության վրա։ Գետի երկարությունը 11 կմ է։

Գետի ակունքը գտնվում է արևմտյան Շմելյովո գյուղում, Սվեչա գյուղից 14 կմ արևելք։ Գետը հոսում է հարավ-արևմուտք անմարդաբնակ անտառյին վայրում։

Ջրային գրանցամատյանի տվյալներ
-----------------------------

Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վոլգա, գետի ենթաավազանը՝ Վոլգա մինչև Կույբիշևսկի հիդրոհանգույց։ Գետի ավազանը՝ Վոլգա մինչև Կույբիշևսկի հիդրոհանգույց։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 10010300412111100036603
* Կոդը ըստ հիդրոլոգիական հետազոտության (ՌԴ) — 111103660
* Ավազանի կոդը — 10.01.03.004
* Ծավալի համարը ըստ ՌԴ-ի — 11
* Թողարկումը ըստ ՌԴ-ի — 1

Ծանոթագրություններ
------------------

1. 1 2  "Պետական ջրային տվյալների գրանցում ըստ Ռուսաստանի Դաշնության:Սեմենովկա". Արխիվացված է the original 2012 թ․ հուլիսի 18-ին. Retrieved 2015 թ․ հունիսի 24. `{{cite web}}`: Unknown parameter `|dead-url=` ignored (`|url-status=` suggested) (help)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ГВР |

 |

Արտաքին հղումներ
----------------

* ՌԴ ջրային ռեսուրսների էկոլոգիան Archived 2015-05-26 at the Wayback Machine.
**Գարևկա** (ռուս.՝ Гаревка), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պեչորա գետի աջ ափին՝ 1720 կմ հեռավորության վրա։ Գետի երկարությունը կազմում է 22 կմ։

Ջրագրության տվյալներ
--------------------

Ռուսաստանի ջրային գրանցամատյանի տեղեկությունների համաձայն՝ գետը պատկանում է Դոնի Ռոստով ավազանային շրջանին, գետի ջրատնտեսային տեղամասը՝ Պեչորա, գետի ենթավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 03050100112103000057436
* Կոդը ըստ հիդրոլոգիական հետազոտության (ՌԴ) — 103005743
* Ավազանի կոդը — 03.05.01.001
* Ծավալի համարը ըստ ՌԴ-ի — 03
* Թողարկումը ըստ ՌԴ-ի — 0

Ծանոթագրություններ
------------------

1. 1 2  "Պետական ջրային տվյալների գրանցում ըստ Ռուսաստանի Դաշնության։ Ասիվ Վոժ". Արխիվացված from the original on 2012 թ․ հուլիսի 26. Retrieved 2015 թ․ հուլիսի 15.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ГВР |

 |
**Սամիա Հասան Սուլուհու** ( սվահիլի՝ Samia Hassan Suluhu, հունվարի 27, 1960(1960-01-27), Makunduchi, Զանզիբարի սուլթանություն), տանզանիացի քաղաքական գործիչ, Տանզանիայի գործող նախագահ։ Նա ներկայացնում է Չամա Չա Մապինդուզի կուսակցությունը։

2010 թվականից 2015 թվականներին նա եղել է խորհրդարանի անդամ, իսկ 2010 թվականից՝ միության գործերով փոխնախագահի աշխատակազմի պետնախարար։ Մինչ այդ, նա նախագահ Կարումե Ամանիի վարչակազմում զբաղեցրել է նախարարի պաշտոն Զանզիբար ինքնավար շրջանում։ 2014 թվականին նա ընտրվել է Հիմնադիր խորհրդարանի փոխնախագահ, որին հանձնարարվեց պատրաստել երկրի նոր սահմանադրության նախագիծ։

2021 թվականի մարտի 19-ին Սամիա Սուլուհուն ստանձնեց Տանզանիայի նախագահի պարտականությունները՝ դառնալով Տանզանիայի առաջին կին նախագահը։

Վաղ կյանք
---------

Սամիա Հասան Սուլուհուն ծնվել է Զանզիբարի Սուլթանությունում։ Ուսումն ավարտելուց հետո՝ 1977 թվականին նա որպես գործավար աշխատանքի է ընդունվել նախագծման և զարգացման նախարարությունում։ 1986 թվականին ավարտել է կառավարման զարգացման ինստիտուտը (այժմ ՝ Մզումբեի համալսարան)՝ հանրային կառավարման դիպլոմով։

Դրանից հետո Սամիան աշխատում էր պարենի համաշխարհային ծրագրի կողմից ֆինանսավորվող ծրագրի վրա։ 1992-1994 թվականներին նա սովորել է Մանչեսթերի համալսարանում՝ ստանալով տնտեսագիտության մագիստրոսի կոչում։ 2015 թվականին Սուլուհուն մագիստրոսի կոչում ստացավ տնտեսական զարգացման ոլորտում՝ Տանզանիայի բաց համալսարանի և Հարավային Նյու Հեմփշիր համալսարանի համատեղ ծրագրի միջոցով։

Քաղաքական կարիերա
-----------------

Նա քաղաքականությամբ զբաղվել է 2000 թվականից։ Ընտրվել է Զանզիբարի ներկայացուցիչների պալատի անդամ և նախագահ Ամանի Կարումեի կողմից ստացել է նախարարական պորտֆել՝ դառնալով իր կաբինետի միակ բարձրաստիճան կինը։ 2005 թվականին վերընտրվելուց հետո նա կրկին նշանակվել է նախարար։

2010թվականին նա Մակունդուչի շրջանից ընտրվել է Ազգային ժողովի պատգամավոր՝ հավաքելով ձայների ավելի քան 80%-ը։ Նախագահ Ջակայա Կիկվետեն նրան նշանակեց միության հարցերի նախարար։

2015 թվականի հուլիսին Սուլուհուն աջակեց իշխող սոցիալիստական կուսակցության՝ Չամա Չա Մապինդուզի կուսակցության նախագահի թեկնածու Ջոն Մագուֆուլիին։ Նրանք հաղթեցին նախագահական ընտրություններում։

2021 թվականի սեպտեմբերին Սամիա Սուլուհուն հաստատեց, որ մտադիր է 2025 թվականին առաջադրել իր թեկնածությունը նախագահական ընտրություններում և այդպիսով դառնալ երկրի առաջին ընտրված կին նախագահը, եթե նա հաղթի։

Անձնական կյանք
--------------

1978 թվականին Սուլուհուն ամուսնացել է Հաֆիդ Ամիրի հետ, ով նախկինում աշխատել էր որպես գյուղատնտեսության մասնագետ։ Նրանք ունեն չորս երեխա։ Նրա դուստրը՝ Մվանու Հաֆիդ Ամիրը Զանզիբարի ներկայացուցիչների պալատի անդամ է։

Ծանոթագրություններ
------------------

1. ↑  "Member of Parliament CV". Parliament of Tanzania. Արխիվացված է the original 2015 թ․ հուլիսի 13-ին. Retrieved 2013 թ․ փետրվարի 19. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  "Самия Хасан Сулуху вступила в должность президента Танзании". *ТАСС*. Retrieved 2021 թ․ մարտի 19.
3. ↑  "В Танзании президентом впервые стала женщина". *РБК* (in ռուսերեն). Retrieved 2021 թ․ մարտի 19.

Արտաքին հղումներ
----------------

* Professional Newsletter Production by Samia Suluhu et al. (PDF) 2005 թ. OUT / NSHU:
**Սավո-կարելական բաժնետիրական բանկ** (ֆիններեն՝ Savo-Karjalan Osake-Pankki), վարկային կազմակերպություն, որը տեղակայված է Վիբորգի կենտրոնում` Լենինգրադյան պողոտայի վրա գտնվող հյուսիսեվրոպական նեոկլասիցիզմի ոճով կառուցված վեց հարկանի բանկային շենքում, որն ընդգրկված է ճարտարապետական հուշարձանների ցանկում։

Պատմություն
-----------

Սավո-կարելյան աճուրդային բանկը հիմնադրվել է 1916 թվականին և ունեցել է մասնաճյուղերի լայն ցանց Արևելյան և Հարավարևելյան Ֆինլանդիայում։ Սկզբնապես, նրա գլխամասային գրասենյակի շենքի նախագծումն իրականացրել է Վիբորգի գլխավոր ճարտարապետ Պաավո Ուոտիլան։ Նա մշակել է հատակագծեր ըստ հարկերի, որոնք հիմք են հանդիսացել ճակատային լավագույն ձևավորման համար մրցույթի համար։ Հաղթող է ճանաչվել ճարտարապետ Յուհան Վիիստեի նախագիծը, որը նման է եղել հարևան «Կնուտ Պոսսե» հյուրանոցի ճակատային մասին պաճուճանքի մանրամասներով, կարմիր աղյուսից պատրաստված հարդարանքով։

1930 թվականին կառուցված շենքի հարևանությամբ է գտնվել Բելվեդեր հյուրանոցի շենքը` բաղկացած երեք մասից։ Կենտրոնական վեց հարկանի մասը աշտարակի տեսք ունի, ճակատային մասն ուղղված է դեպի պողոտա և նախատեսված է բանկային տարածքների համար ներքին հարկերում, իսկ վերին հարկերը զբաղեցնում են բնակարանները։ Վերին հարկերը կառուցված են աղյուսից, ստորին հարկերը սվաղված են` որմնախորշերում մեծ պատուհաններով։ Ապակե տանիքով դեպի համալիրի խորքը ձգվող երկհարկանի մասնաշենքը զբաղեցնում է գործառնական սրահը սենյակը, որը տեսքով նման է բազիլիկայի։ Համալիրի ներսում է գտնվում երրորդ քառահարկ մասնաշենքը, որտեղ տեղակայված են բնակարանները։

Շինության գեղարվեստական ձևավորման աշխատանքներին մասնակցել է նաև ճարտարապետի եղբայրը՝ Տոյվո Վիկստեդտը, ինչպես նաև Լաուրի Վյալկեն և Կարլ Վիլհելմսը։

Սավո-կարելյան աճուրդային բանկի գործունեությունը դադարեցվել է խորհրդա-ֆիննական պատերազմի պատճառով (1939-1944)։ Պատերազմի ընթացքում աննշան վնասներ կրած նրա շինությունները հատկացվել էին բնակարանների համար և ցանցագործական գործարանի աշխատողների ակումբին։ 1980-ականներին ակումբի տարածքը զբաղեցրել է ԽՍՀՄ Վնեշտորգբանկը, 1990-ականներից ի վեր գործառնական սրահը չի օգտագործվել բանկային նպատակներով։

Ծանոթագրություններ
------------------

1. ↑  Приказ Комитета по культуре Ленинградской области № 01-03/15-63 от 01.12.2015
2. ↑  Savo-Karjalan Osake-Pankki
3. ↑  "Изображения здания на «Виртуальном Выборге»". Արխիվացված է the original 2017 թ․ օգոստոսի 17-ին. Retrieved 2020 թ․ հուլիսի 26. `{{cite web}}`: Unknown parameter `|dead-url=` ignored (`|url-status=` suggested) (help)

Գրականություն
-------------

* *Мысько А.С.* Архитектура Выборга эры функционализма. — СПб.: «Центр Сохранения Культурного Наследия», 2014. — 168 с. — ISBN 978-5-91882-028-5
* *Неувонен П. Пёюхья Т. Мустонен Т.* Выборг. Архитектурный путеводитель / Пер. Л. Кудрявцевой. — 2-е изд. — Выборг: «СН», 2008. — 160 с. — ISBN 5-900096-06-8

Արտաքին հղումներ
----------------

* Акт по результатам государственной историко-культурной экспертизы выявленного объекта культурного наследия «Саво-Карельский акционерный банк» Archived 2018-01-28 at the Wayback Machine.
*Վիքիպեդիայում կան հոդվածներ Սիմոնյան ազգանունով այլ մարդկանց մասին։*

**Սեմ Սիմոնյան,** ամերիկահայ էլեկտրական ճարտարագետ և ՏՏ ձեռներեց է, ով նաև կրթական բարեգործական ծրագրեր է իրականացնում Հայաստանում։ Նաև ՀԲԸՄ-ի կենտրոնական վարչական ժողովի անդամ է։

Կենսագրություն
--------------

Ծնվել է Լիբանանում և միջնակարգի կրթությունը ստացել Բեյրութի Հովակիմյան-Մանուկյան միջնակարգ դպրոցում։ 1975 թվականին սովորում է Բեյրութի ամերիկյան համալսարանում, երբ սկսվում է Լիբանանի քաղաքացիական պատերազմը։ Ավարտելով համալսարանը, 19 տարեկանում տեղափոխվում է ԱՄՆ-ի Տեխաս նահանգի Դալաս քաղաք։ Սովորել և ավարտել է էլեկտրական ճարտարագիտություն Տեխասի համալսարան Արլինգթոնում, ՀԲԸՄ-ի կրթաթոշակի օգնությամբ։

Գործունեություն
---------------

Համալսարանն ավարտելուց հետո, գործի է ընդունվել «Էլեկտրատիեզերական համակարգեր» ընկերությունում (*Electrospace Systems Inc.*), որտեղ ընկերներ՝ Աքիլյան և Վայնզիերլի հետ հեռահաղորդակցման սարքեր էին մշակում։ 1989 թվականի հունվարին, երկու ընկերների հետ միասին դուրս են գալիս ընկերությունից, և ամեն մեկը 6000 դոլար ներդրում անելով՝ հիմնում են ԻՆԵԹ ընկերությունը։ Նրանց առաջին արտադրությունը միջազգային փոխանջատման կենտրոններ ունեցող ընկերությունների համար «Տուրբո-6» անունով մի համակարգ էր, որպեսզի փորձարկեն և ախտորոշեն իրենց ցանցերը։ Բոլոր սկզբնական ներդրումները հետ էին սրսկվում ձեռներեցության մեջ ներդրումներով, որպեսզի ընկերությունն առավել աճի և բարգավաճի։ 1993 թվականին ընկերությունը Դալասում ամենաարագ աճող մասնավոր ընկերությունն էր, որի եկամուտը կազմում էր 13 միլիոն դոլար։ Նույն տարում Սիմոնյանը Ինք (*Inc.*) ամսագրի և Էռնստ և Յանգ (*Ernest & Young*) ընկերության կողմից որպես տարվա լավագույն ձեռներեց ճանաչվեց։ 1996 թվականին արտադրվեց նրանց «Սփայդեր» ծրագիրը։

Սիմոնյանը նաև ԱՄՆ-ի «Էփիջի Լէբս ԷյԷմ» (*Epygi Labs AM*) ընկերության հիմնադիրն է, որը 1997 թվականից նաև մասնաճյուղ ունի Հայաստանում։

Բարեգործություն
---------------

Բարեգործական աշխատանքներ է կատարել ՀԲԸՄ-ում, և ծառայում է իր կենտրոնական վարչական ժողովում։

Սիմոնյան կրթական հիմնադրամի հիմնադիրներից և նախագահն է, որի նախաձեռնությամբ 2011 թվականին Երևանում բացվեց Թումո ստեղծարար տեխնոլոգիաների կենտրոնը։

Պարգևներ
--------

* Անանիա Շիրակացու մեդալ (2011)

Աղբյուրներ
----------

1. 1 2  "Անուններ.քոմ՝ Սեմ Սիմոնյան". Retrieved 2011 թ․ օգոստոսի 23–ին.
2. ↑  "ՀԲԸՄ.օրգ՝ Ծանոթացեք Սեմ Սիմոնյանի հետ. ԻՆԵԹ-ի նախագահ և գլխավոր կառավարիչ". 1996 թ․ մարտի 1. Արխիվացված է the original 2010 թ․ դեկտեմբերի 9-ին. Retrieved 2011 թ․ օգոստոսի 23–ին.
3. ↑  Հայաստանի Հանրապետության մեդալներով պարգևատրելու մասին
**Ջենիֆեր Մարիա Սայմ** (անգլ.՝ Jennifer Maria Syme, դեկտեմբերի 7, 1972(1972-12-07), Պիկո Ռիվերա, Լոս Անջելես շրջան, Կալիֆոռնիա, ԱՄՆ - ապրիլի 2, 2001(2001-04-02), Լոս Անջելես, Կալիֆոռնիա, ԱՄՆ), ամերիկացի կինոդերասանուհի։

Կենսագրություն
--------------

Ջենիֆեր Սայմը ծնվել է Կալիֆոռնիա նահանգի Պիկո Ռիվերա քաղաքում, որտեղ ապրել է մինչև 18 տարեկան։ Լոս Անջելես տեղափոխվելուց հետո ստացել է ռեժիսոր Դեյվիդ Լինչի օգնականի աշխատանքը։ 1997 թվականին Լինչի՝ «Ոչ մի տեղ չտանող խճուղին» թրիլլերում փոքր դեր է կատարել։

1998 թվականի սկզբին, երեկույթի ժամանակ ծանոթացել է դերասան Կիանու Ռիվզի հետ և նրանց միջև սիրավեպ է սկսվել։ 1999 թվականին Ջենիֆերը հղիանում է։ 2000 թվականի հունվարի 8-ին պետք է ծնվեր նրանց դուստրը, վերջինիս պետք է անվանեին Ավա Արչեր Սայմ Ռիվզ, սակայն 1999 թվականի դեկտեմբերին, ծննդաբերությունից մեկ շաբաթ առաջ, բժիշկը դադարել է լսել երեխայի սրտի զարկերը։ Ուլտրաձայնային հաստոցը ցույց է տվել, որ երեխան մահացել է մոր արգանդում, մահվան պատճառը պորտալարի թրոմբն է։

2000-2001 թվականներին Ջենիֆերը աշխատել է Լոս Անջելեսում գտնվող ձայնագրման ընկերությունում։

Մահ
---

2001 թվականի ապրիլի 2-ին Ջենիֆեր Սայմը ներկա է գտնվեր երաժիշտ Մերիլին Մենսոնի տանը անցկացվող երեկույթին։ Այն բանից հետո, երբ գնացել է մեկ այլ տան երեկույթի, նա պատրաստվում էր կրկին վերադառնալ Մենսոնի տան երեկույթին։ 2001 թվականի ապրիլի 2-ին 28-ամյա Ջենիֆեր Սայմը մահացել է ավտովթարի ժամանակ։ Նրա «Jeep Grand Cherokee» ավտոմեքենան վթարի է ենթարկել Cahuenga Boulevard փողոցում կայանած երեք մեքենաներին։ Ջենիֆերը չէր ամրացրել ամրագոտին և վթարի ժամանակ դուրս է թռել մեքենայից։ Նա մահացել է վայրկյանական։ Ոստիկանությունը կարծում է, որ վթարի ժամանակ Ջենիֆերը գտնվել է դեղերի կամ թմրանյութերի ազդեցության տակ։ Կիանու Ռիվզը Ջենիֆերին թաղել է Լոս Անջելեսի Վեսթվուդ գերեզմանատանը՝ նրանց աղջկա կողքին։

Հիշատակ
-------

Դեյվիդ Լինչը Ջենիֆեր Սեյմի պատվին է նվիրել «Մուլհոլանդ դրայվ» (2001) ֆիլմը։

Ֆիլմագրություն
--------------

### Դերասանուհի

* «Ոչ մի տեղ չտանող խճուղին» (1997)
* «Էլի Փարքեր» (2005)

### Պրոդյուսերի օգնական

* «Հյուրանոցի սենյակ» (1-ին սերիա, 1993)
* «Ոչ մի տեղ չտանող խճուղին» (1997)

Ծանոթագրություններ
------------------

1. ↑  Vineyard, Jennifer. "Marilyn Manson Accused Of Contributing To Friend's Death". *MTV News* (in անգլերեն). Retrieved 2020 թ․ մարտի 6.
2. ↑  "Film Notes: Keanu Reeves' Girlfriend Killed - ABC News". *web.archive.org*. 2011 թ․ հունվարի 29. Արխիվացված է the original 2011 թ․ հունվարի 29-ին. Retrieved 2020 թ․ մարտի 6.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Internet Movie Database · ԿինոՊոիսկ · Find A Grave |
|  |
| Չափորոշչային վերահսկողություն | CONOR: 245571939 |

 |
Թատրոնի սաները
**Բրայթոնի բալետի թատրոն** (անգլ.՝ Вrighton Ballet Theater), ռուսական խորեոգրաֆիկ կենտրոն է, որը գտնվում է Նյու Յորքի Բռուքլին թաղամասում, ստեղծվել է 1987 թվականին։ Կենտրոնը անցկացնում է նախապատրաստական բալետի դասեր, ժամանակակից և բնահատուկ պարեր, ֆոլկլյորական պարեր։ Թատրոնը գտնվում է Մանհեթեն Բիչում Նյու Յորքի պետական համալսարանի Քինգսբորո հանրային քոլեջի հանրակացարանի տարածքում։

Դպրոցում սովորում են տարբեր տարիքի երեխաներ։ Յուրաքանչյուր ուսանողի կատեգորիայի համար կան յուրահատուկ ծրագրեր, որը հաշվի է առնում տարիքային և անհատական կարողությունները և հետաքրքրությունները։

Թատրոնի դասախոսները ներգաղթյալներ են նախկին ԽՍՀՄ-ից։ Թատրոնի առանցքային բեմադրություններից մեկը համարվում է Պետր Չայկովսկու «Մարդուկ ջարդուկ» ստեղծագործությունը։

Ծանոթագրություններ
------------------

1. ↑  Katherine Zoepf (2003 թ․ հունիսի 15). "URBAN TACTICS; Bolshoi To Brooklyn, In a Bound" (in անգլերեն). The New York Times. Retrieved 2013 թ․ օգոստոսի 9.
2. ↑  Alex Rush (2010 թ․ դեկտեմբերի 12). "Brighton Ballet Theater's version of Tchaikovsky classic is no hard 'Nut'" (in անգլերեն). New York Post. Արխիվացված է the original 2013 թ․ օգոստոսի 17-ին. Retrieved 2013 թ․ օգոստոսի 9.
3. ↑  Lore Croghan (2012 թ․ դեկտեմբերի 20). "Storm-struck Brighton Ballet Theater hunting for cash to replace ruined costumes" (in անգլերեն). NY Daily News. Retrieved 2013 թ․ օգոստոսի 9.
**Գայլխեղդ**, Մարիա Սեմյոնովայի ֆենտեզի֊վեպ։ Գրվել է 1995 թվականին։ «Գայլխեղդ» վեպերի շարքից առաջինն է։ Այդ շարքի մեջ մտնում են 6 գիրք։

Սյուժեն
-------

Գայլխեղդը գլխավոր հերոսի մականունն է, քանի որ ինքը սեփական անուն չունի։ Երբ նա դեռ շատ փոքր էր և նրան անուն չէին տվել, իր հարազատ բնակավայրի վրա հարձակվեցին։ Ամբողջ ցեղին սկսում են վերացնել։ Տղային ցանկանում են սպանել շների միջոցով, բայց երբ շները չհոշոտեցին նրան, հարձակված ցեղի առաջնորդը դա ընկալեց որպես բարի նշան, և տղային ողջ թողեցին, բայց նրան ստրուկ դարձրեցին և վաճառեցին Թանկարժեք քարերի լեռներում՝ հանքեր, որտեղից քչերն էին ողջ դուրս գալիս (դրա մասին պատմում է երրորդ գիրքը)։ Գայլխեղդը չի անցնում հետգնման ծիսակարգը և չի ստանում իրական անուն։ Գայլխեղդի մականունը, որը հետագայում դարձավ հիմնական անուն, նա ձեռք էր բերել Թանկարժեք քարերի լեռներում Գայլ մականունով վերահսկիչին սպանելու համար։

Վեպը սկսվում է այն բանից, որ Գայլխեղդը գնում է հարձակվողնի՝ «Մարդակեր» մականունով լեգվանական առաջնորդի ամրոցի մոտ, որպեսզի վրեժ լուծի։ Եվ չի էլ սպասում, որ աստվածները նրան հետագա կյանք կտան․ նա կարծում է, որ նա անում է այն, ինչի համար ապրել է այդքան տարի։ Բայց ճակատագիրը այլ շրջադարձ է անում՝ Գայլխեղդը անսպասելի գտնում է Մարդակերի որջում հյուծված բանտարկյալ Տիլորնին և երիտասարդ աղջիկ Նիլիտին, որոնց ազատում է և որոնց մասին հոգատարությունը թույլ չի տալիս իրեն մահանալ։

Գայլխեղդը, Տիլորնը և Նիլիտը գնում են Գալիրադ քաղաք և միանում են քարավաններից մեկին։ Ճանապարհին քարավանի վրա հարձակվում են ավազակները։ Գայլխեղդը վերցնում է հարձակվածների առաջնորդի՝ Ժադոբիի թուրը։ Գործողությունների ընթացքում Գայլխեղդը դառնում է թիկնապահ Ելենի մոտ, ով առաջնորդում էր քաղաքը այդ ժամանակ։ Ելենի հայրը ամուսնացնում է իրեն Գայլխեղդի գլխավոր թշնամու՝ Վինիտարի հետ, ում հայրը Մարդակեր Վինիտարն էր։ Իր փեսացուի մոտ ուղևորվող Ելենին ճանապարհելու ժամանակ Գայլխեղդը ստիպված է լինում դիմակայել Ժադոբիի ավազակներին, մինչև կհանդիպի Վինիտարին։

Էկրանավորում
------------

«Գայլխեղդ» վեպը էկրանավորվել է 2006 թ. «Գայլխեղդը Մոխրագույն շների ցեղից» ֆիլմով։ Այս ֆիլմը ռուսական շուկայում դարձավ առաջատարներից մեկը, բայց ստացավ խառը արձագանքներ։ Ֆլմում ի տարբերություն գրքի փոխված է վերջաբանը և կրճատված էին որոշ գործողություններ։ Մարիա Սեմյոնովան դժգոհ էր մնացել ֆիլմից։

Ծանոթագրություններ
------------------

1. ↑  «Գայլխեղդը» վաճառքի 10 օրում ստացավ 17 մլն դոլլար
2. ↑  "Կինոշուկա ԱՊՀ։ 2007 թվականի արդյունքներ". Արխիվացված է the original 2010 թ․ հունվարի 13-ին. Retrieved 2015 թ․ հունիսի 26. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  «Տոթ» և «Գայլխեղդ» ֆիլմերը անցնում են «Дневной дозор» ֆիլմին

Արտաքին հղումներ
----------------

* Վեպի տեքստը Մաքսիմ Մոշկովի գրադարանում
* «Գայլխեղդը» ֆանտաստիկայի լաբորատորիայում
«**Գարուն**» (ֆր.՝ Printemps), ինչպես նաև հայտնի է որպես **«Կարդացողը»** (ֆր.՝ La Liseuse), ֆրանսիացի գեղանկարիչ, ֆրանսիական իմպրեսիոնիզմի հիմնադիրներից և ամենակարկառուն ներկայացուցիչներից Կլոդ Մոնեի նկարներից։ Այս ստեղծագործությունը հեղինակը վրձնել է 1872 թվականին։ Յուղաներկով կտավի չափերն են 50 × 65.5 սմ։

Այսօր «Գարուն» ստեղծագործությունը պահպանվում և ցուցադրվում է Ուոլթերսի գեղարվեստի թանգարանում (Բալթիմոր, Մերիլենդ, Ամերիկայի Միացյալ Նահանգներ)։

Պատմություն
-----------

«Գարուն» ստեղծագործությունում որպես բնորդուհի հանդես է եկել Կլոդ Մոնեի առաջին կինը՝ Կամիլ Դոնսյոն։ Նրանք ամուսնացել են 1870 թվականին․ դրանից առաջ Դոնսյոն նկարչի սիրուհին էր։ Կամիլն ուներ կեցվածք ընդունելու անսովոր ձիրք․ նրան հաճախ են նկարել նաև Օգյուստ Ռենուարն ու Էդուարդ Մանեն։

1871 թվականի վերջին Մոնեն ընտանիքի հետ հաստատվում է Փարիզի հյուսիս-արևմուտքում գտնվող Արժանտյո բնակավայրում, ուր հաճախ էին մեկնում քաղաքաբնակները հանգստանալու։ 1872 թվականի գարնանը հեղինակն իր տան բակում մի շարք նկարներ է վրձնել, որոնցում մեծամասամբ նկարել է հենց Կամիլին և Ադելաիդա-Էժենի Լեսկուեզեկին՝ Ալֆրեդ Սիսլեյի ընկերակցուհուն։

1876 թվականի մարտի 30-ից ապրիլի 30-ը «Գարունը» ցուցադրվել է փարիզյան Պոլ Դյուրան Ռուելի պատկերասրահում։ Մոնեն այս ցուցահանդեսին ներկայացրել է 18 աշխատանք, որոցից 6-ում կնոջը՝ Կամիլին է նկարել։ Այդ ցուցահանդեսին «Գարուն» նկարին սկսեցին անվանել «*Կարդացողը*»։

Նկարագիր
--------

«Կարդացողը» ստեղծագործությունում Կամիլը պատկերված է անխռով՝ նստած եղրևանում հովանու ներքո։ Հատուկ ուշադրություն է հեղինակը դարձրել կնոջ դեմքին և ֆիգուրին։ Արևի լույսը թափանցում է ծառերի արանքից և ցոլքը գցում գետնին և կնոջ մուսլինե հագուստին։ Նկարի սյուժեն ներկայացնում է ընտանեկան կյանքի հիասքանչ տեսարանը։

Ծանոթագրություններ
------------------

1. ↑  Gedo, M. M. *Monet and his Muse: Camille Monet in the Artist’s Life*, University of Chicago Press, 2010, pp. XI-4.
2. ↑  Johnston, W. R. *Nineteenth Century Art: From Romanticism to Art Nouveau*, The Walters Art Gallery, pp. 133—134.1857592433
3. ↑  Gedo, M. M. *Monet and his Muse: Camille Monet in the Artist’s Life*, University of Chicago Press, 2010, p. 167.
4. ↑  "The Walters Art Museum -Springtime". Արխիվացված է the original 2012 թ․ հոկտեմբերի 6-ին. Retrieved 2022 թ․ հուլիսի 31. `{{cite web}}`: Unknown parameter `|deadlink=` ignored (`|url-status=` suggested) (help)
5. ↑  Johnston, S. *In Monet’s Light: Theodore Robinson at Giverny*, Phillip Wilson Publishers, 2004, p. 65.
6. ↑  Gedo, M. M. *Monet and his Muse: Camille Monet in the Artist’s Life*, University of Chicago Press, 2010, pp. 131—139.

Արտաքին հղումներ
----------------

* Google arts & Culture

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Գարուն (նկար, Մոնե)** կատեգորիայում։ |
**Սեմ** (անգլ.՝ Sam, նոյեմբերի 7, 1990(1990-11-07) - նոյեմբերի 18, 2005(2005-11-18)), չինական սրածայր շուն, անմազ, անատամ և կույր, 2003-2005 թվականներին Հյուսիսային Կալիֆոռնիայում՝ Սոնոմա-Մարին Ֆեյրում «Աշխարհի ամենատգեղ շունը» ամենամյա մրցույթի եռակի չեմպիոն։ Իր բացառիկ դեֆորմացիայի շնորհիվ շունը հայտնի է ամբողջ աշխարհում, նրա մահը գլխավոր լրատվական կայքերի գլխավոր վերնագիրն էր։ 1999 թվականին Սանտա Բարբարայի բնակչուհի Սյուզի Լոքհիդը շանը վերցրել է առաջին տիրոջից, ով լքել էր նրան։

Մեդիա
-----

2005 թվականին Սեմը նկարահանվել է «Քրիս Էնջելի կախարդանքը» հելոուինյան հատուկ թողարկման մեջ, որը հեռարձակվել է A&E հեռուստաալիքով։ Հելոուինյան տարազ հագած Սեմը խաղում էր Էնջելի կատվի դերը։ Սեմը քննարկվել է ճապոնական հեռուստատեսությամբ, Նոր Զելանդիայի ռադիոյով և Անգլիայի *The Daily Telegraph*-ում։ Նա նույնիսկ հանդիպել է Դոնալդ Թրամփի հետ։ Սրտի հետ կապված խնդիրների պատճառով Սեմին քնեցրել են 2005 թվականի նոյեմբերի 18-ին՝ իր 15-ամյակից անմիջապես հետո։

Ծանոթագրություններ
------------------

1. ↑  "Рейтинг самых страшных собак в мире". Արխիվացված է the original 2017 թ․ հունիսի 23-ին. Retrieved 2017 թ․ հունիսի 9. `{{cite web}}`: Unknown parameter `|deadlink=` ignored (`|url-status=` suggested) (help)
2. ↑  "Sam, The World's Ugliest Dog, Dies". Sky News. 2005 թ․ նոյեմբերի 23. Retrieved 2015 թ․ հոկտեմբերի 28.
3. 1 2  Oliphant, William (2009 թ․ դեկտեմբերի 13). "The search is on for Birmingham's ugliest dog". Sunday Mercury. Retrieved 2009 թ․ դեկտեմբերի 29.
4. ↑  Kelly Roper (2015). "Interview With Susie Lockheed, Owner of the World's Ugliest Dog".
5. ↑  "Heart fails hideous dog". *Milwaukee Journal Sentinel*. 2005 թ․ նոյեմբերի 23. Retrieved 2009 թ․ դեկտեմբերի 29.(չաշխատող հղում)

Արտաքին հղումներ
----------------

* Official site — Sam and Susie’s Blog
* A collection of ugly animals
**Բրասլավյան լճեր ազգային պարկ** (բելառուս․՝ Браслаўскія азёры), ազգային պարկ Բելառուսի հյուսիս-արևմուտքում։ Ազգային պարկը ծառայում է հազվադեպ հանդիպող բնական համալիրները մարդու տնտեսական գործունեությունից պաշտպանելու համար, պահպանելով այն հաջորդ սերունդների համար։ Ստեղծվել է 1995 թվականի օգոստոսին։ Պարկի ստեղծման հիմք են հանդիսացել Բրասլավյան լճերը։ Պարկի կազմ է մտել Բրասլավյան շրջանի հարավային հատվածը։ Ազգային պարկի ընդհանուր մակերեսը կազմում է 71500 հա։ Հյուսիսից հարավ այն ձգվում է 56 կմ` 7-29 կմ լայնությամբ։ Պարկի տարածքի մոտ 17 տոկոսը զբաղեցնում են լճերը, 46 տոկոսը կազմում են անտառները։

Ազգային պարկի սահմաններին կան բնության մի շարք հետաքրքիր հուշարձաններ։ Դրանցից են ռելիեֆի վառ արտահայտված սառցադաշտային ձևերը, մեծ գլաքարերը, լճերում գտնվող կղզիները, հազվադեպ հանդիպող ծառերի խմբերը։ Կան բազմաթիվ մշակութային և պատմական հուշարձաններ․ տարբեր դարաշրջանների հնագույն բնակավայրեր, գերեզմանոց, կրոնական շինություններ։

Բուսաբանները պարկի տարածքում հաշվել են մոտ 500 բույսի տեսակ, որից 20-ը հազվադեպ են հանդիպում Բելառուսում։

Ազգային պարկն իրականացնում է գիտական գործունեություն, ինչպես նաև բնապահպանական աշխատանքներ։ Ազգային պարկի կենտոնը Բրասլավ քաղաքն է, որտեղ գտնվում են ղեկավարությունն ու գիտական կենտրոնը։ Ազգային պարկն ունի մոտ 600 աշխատակից։

Ազգային պարկն ունի հարուստ և բազմատեսակ կենդանական աշխարհ․ այստեղ հանդիպում են թռչունների 189 տեսակ, որից 45-ը հազվադեպ են հանդիպում կամ գտնվում են ոչնչացման եզրին։

Կենդանիներից, որոնք գրանցված են Բելառուսի Կարմիր գրքում առանձնանում են գորշուկը (Meles meles), լուսանը (Lynx lynx), շագանակագույն արջը (Ursus arctos), սև արագիլը (Ciconia nigra), մոխրագույն կռունկը (Grus grus), թշշան կարապը (Cygnus olor), սովորական ճայը (Larus canus), ջրատատրակը (Calidris alpina)։

Բրասլավյան անտառների մյուս բնակիչներն են՝ գայլը (Canis lupus), վարազը (Sus scrofa), եղնիկը (Capreolus capreolus), սովորական աղվեսը (Vulpes vulpes), որմզդեղնը (Alces alces), ջրարջանման շունը (Nyctereutes procyonoides), կզաքիսները (Martes foina) և այլն։

Ազգային պարկի հյուսիսային մասում է գտնվում Վասիլկիշկի խուտորը։

Պատկերասրահ
-----------

* ՍտրուստոՍտրուստո
* ԴրիվյատիԴրիվյատի
* ՍնուդիՍնուդի

Ծանոթագրություններ
------------------

1. ↑  GRID Release 2021-06-15 — 2021-06-15 — 2021. — doi:10.6084/M9.FIGSHARE.14791362
2. ↑  Ազգային պարկ «Բրասլավյան լճեր»
3. ↑  "Բրասլավյան լճերի խումբ". Արխիվացված է the original 2019 թ․ մարտի 1-ին. Retrieved 2018 թ․ օգոստոսի 18.

Արտաքին հղումներ
----------------

* The Braslav National Park Archived 2012-03-03 at the Wayback Machine. Պաշտոնական կայք
* Բրասլավյան լճեր ազգային պարկ Archived 2020-05-20 at the Wayback Machine.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
Սամաթիայի փողոցներից մեկը
**Սամաթիա** (հուն․՝ Ψαμάθεια, նախկինում *Փսամաթիա*; թուրքերեն՝ Samatya), հայաբնակ թաղամաս Ստամբուլի եվրոպական հատվածում, Ֆաթիհ շրջանում։ Թաղամասը գտնվում է Մարմարա ծովի ափին։ Թաղամասից դեպի արևմուտք գտնվում է Եդիկուլե (Յոթ աշտարակների ամրոց) թաղամասը։

Ստուգաբանություն
----------------

Անվանումը ծագել է հունարեն *փսամաթիոն* (Ψαμάθιον) բառից, որը թարգմանաբար նշանակում է «ավազոտ»։ Պատճառը թաղամասի տարածքից հայտնաբերված մեծաքանակ ավազն էր։

Պատմություն
-----------

383 թվականին Կոստանդնուպոլսում առաջին եկեղեցական համալիրը կառուցվել է Փսամաթիայում՝ Կոստանդնուպոլսի պարիսպների հակադիր կողմում

Սամաթիայի հունական Սբ. Մենաս եկեղեցին
Մինչև վերջերս, Սամաթիան մեծապես բնակեցված է եղել հայերով, ովքեր այստեղ հաստատվել էին 1458 թվականին՝ սուլթան Մեհմեդ II-ի հրամանով։ Սամաթիայում է գտնվում Կոստանդնուպոլսի Հայոց Պատրիարքության Սուրբ Գևորգ եկեղեցին, որը հաճախ կոչում են նաև «Ջրե տաճար»։ Եկեղեցին կառուցվել է 1886 թվականին։ Թաղամասում բնակվում են նաև հույներ։ Կոստանդնուպոլսի տիեզերական պատրիարքությանն են պատկանում Խրիստոս Անալիփսիս և Սուրբ Մենասի եկեղեցիները։

Թաղամասը մեծապես տուժել է 1782 թվականին Ստամբուլում տեղի ունեցած ուժեղ հրդեհի արդյունքում։

Սամաթիան այսօր
--------------

Սամաթիայում գործում է հանրային հիվանդանոց, ինչպես նաև Ստամբուլի կրթական և հետազոտական հիվանդանոցը

Սամաթիայում է գտնվում Սիրքեջի- Հալքալը երկաթուղային գծի Խոջամուստաֆափաշա կայարանը։

Ստամբուլի ամենահայտնի ձկան շուկաներից մեկը գտնվում է հենց Սամաթիայում, գնացքի կայարանի դիմացի հատվածում։

Սամաթիան նախընտրելի վայր է թուրք մի շարք ռեժիսորների համար։ Այնպիսի հայտնի հեռուստաշոու, ինչպիսին է «Երկրորդ գարունը» (թուրքերեն՝ Ikinci Bahar), նկարահանվել է Սամաթիայում։ Նուրի Բիլգե Ջեյլանը իր Երեք կապիկները ֆիլմը նույնպես նկարահանել է Սամաթիայում։

Հայտնի անձինք
-------------

* Հրաչյա Աճառյան - հայ լեզվաբան
* Սիմոն Հակոբյան - հայ նկարիչ
* Միհրան Աբիկյան - հայ գրող և լեզվաբան
* Լևոն Լարենց - հայ գրող

Ծանոթագրություններ
------------------

1. ↑  Janin (1964), p. 418
2. ↑  Tsai, Kathryn (Dr). *A Timeline of Eastern Church History*. Divine Ascent Press, CA, 2004. p.73. 0-9714139-2-4
3. 1 2 3  Müller-Wiener (1977), p. 200
4. ↑  Müller-Wiener (1977), p. 186
5. ↑  "S.B.Ü. İstanbul Eğitim Araştırma Hastanesi - Ana Sayfa". *www.istanbuleah.saglik.gov.tr* (in թուրքերեն). Արխիվացված է the original 2017 թ․ սեպտեմբերի 13-ին. Retrieved 2017 թ․ սեպտեմբերի 5. `{{cite web}}`: Unknown parameter `|dead-url=` ignored (`|url-status=` suggested) (help)

Աղբյուրներ
----------

* Janin, Raymond (1964). *Constantinople Byzantine* (in French) (2 ed.). Paris: Institut Français d'Etudes Byzantines.`{{cite book}}`: CS1 սպաս․ չճանաչված լեզու (link)

* Müller-Wiener, Wolfgang (1977). *Bildlexikon zur Topographie Istanbuls: Byzantion, Konstantinupolis, Istanbul bis zum Beginn d. 17 Jh* (in German). Tübingen: Wasmuth. ISBN 978-3-8030-1022-3.`{{cite book}}`: CS1 սպաս․ չճանաչված լեզու (link)